বিজয়কৃষ্ণ গোস্বামী

ভারতের ইতিহাসে বিজয়কৃষ্ণ গোস্বামী ছিলেন একজন উজ্জ্বল নক্ষত্র। তিনি ছিলেন ব্রাহ্মসমাজের অন্যতম আচার্য। শিক্ষার প্রসার ও কুসংস্কারমুক্ত সমাজ গঠনে তার ভূমিকা উল্লেখযোগ্য।

 জন্ম ও শিক্ষা 

১৮৪১ খ্রিষ্টাব্দের ২ আগস্ট নদিয়া জেলার শিকারপুরের নিকট দহকুল গ্রামে বিজয়কৃষ্ণ গোস্বামী জন্মগ্রহণ করেন। তিনি অদ্বৈতাচার্যের বংশধর ছিলেন। বিজয়কৃষ্ণ শান্তিপুরে গোবিন্দ গোস্বামীর টোলে প্রাথমিক শিক্ষা অর্জন করেন। তিনি কলকাতায় সংস্কৃত কলেজে পড়াশোনা করেন। তারপর কিছুদিন তিনি কলকাতা মেডিক্যাল কলেজে অধ্যয়ন করেছিলেন।

 ব্রাহ্মসমাজে যোগদান 

বিজয়কৃষ্ণ গোস্বামী দেবেন্দ্রনাথ ঠাকুরের উৎসাহে ব্রাহ্মসমাজে যোগদান করেন। ব্রাহ্মধর্ম প্রচারের কাজে তিনি ভারতের বিভিন্ন স্থানে ভ্রমণ করেন। ব্রহ্মানন্দ কেশবচন্দ্র সেনের সঙ্গেও তিনি কাজ করেন। ১৮৬৩ খ্রিষ্টাব্দে তিনি ব্রহ্মসমাজের আচার্য হন। তার উদ্যোগে শান্তিপুর, ময়মনসিংহ, গয়া প্রভৃতি অঞ্চলে ব্রাহ্মমন্দির প্রতিষ্ঠিত হয়।

 নব্যবৈষ্ণব আন্দোলন 

বিজয়কৃষ্ণ গোস্বামী গয়াতে সাধুদের সংস্পর্শে এসে বৈষ্ণবধর্মের প্রতি আকৃষ্ট হন। ফলে তাঁর সঙ্গে ব্রাহ্মসমাজের মতবিরোধ হয় এবং তিনি ১৮৮৮ খ্রিষ্টাব্দে ব্রাহ্মধর্ম ত্যাগ করে বৈষ্ণব সাধনায় মগ্ন হন। তিনি যে বৈষ্ণবধর্ম প্রচার করেন তা নব্যবৈষ্ণবধর্ম নামে পরিচিত। তিনি ছিলেন নব্যবৈষ্ণব আন্দোলনের প্রধান ব্যক্তিত্ব। নারীর উন্নতি ও স্ত্রীশিক্ষার পক্ষপাতী আধুনিক মানুষ ছিলেন তিনি। অশ্বিনীকুমার দত্ত, বিপিনচন্দ্র পাল, সতীশচন্দ্র মুখোপাধ‍্যায় প্রমুখ ব‍্যক্তি এই আন্দোলনের সাথে যুক্ত ছিলেন। সন্ন‍্যাস গ্রহণের পর তাঁর নাম হয় অচ‍্যুতানন্দ সরস্বতী।

 শিষ্য 

বিজয়কৃষ্ণ গোস্বামীর উল্লেখযোগ্য শিষ্যরা হলেন কুলদানন্দ ব্রহ্মচারী, কিরণ চাঁদ দরবেশ, বিপিনচন্দ্র পাল, অশ্বিনীকুমার দত্ত, সতীশচন্দ্র মুখোপাধ্যায় প্রমুখ।

 মৃত্যু 

১৩০৬ বঙ্গাব্দের ২২জ্যেষ্ঠ (১৮৯৯খ্রি:) বিজয়কৃষ্ণ গোস্বামী পুরীতে মারা যান।

 আরও দেখুন

  চৈতন্যদেব
 নিত্যানন্দ
 অদ্বৈত আচার্য
 রামকৃষ্ণ পরমহংস
 সারদা দেবী
 স্বামী বিবেকানন্দ
 লাহিড়ী মহাশয়
 ভাদুড়ী মহাশয় - মহর্ষি নগেন্দ্রনাথ
 পরমহংস যোগানন্দ
 মা আনন্দময়ী
 ধ্যানপ্রকাশ ব্রহ্মচারী
 ভবা পাগলা

 তথ্যসূত্র 

বিষয়শ্রেণী:১৮৪১-এ জন্ম
বিষয়শ্রেণী:নদিয়া জেলার ব্যক্তি
বিষয়শ্রেণী:বাঙালি হিন্দু
বিষয়শ্রেণী:১৮৯৯-এ মৃত্যু
বিষয়শ্রেণী:সংস্কৃত কলেজের প্রাক্তন শিক্ষার্থী
বিষয়শ্রেণী:১৯শ শতাব্দীর হিন্দু ধর্মগুরু
বিষয়শ্রেণী:হিন্দু সংস্কারক
বিষয়শ্রেণী:বাঙালি হিন্দু সাধু
বিষয়শ্রেণী:পশ্চিমবঙ্গের সক্রিয়কর্মী
বিষয়শ্রেণী:কৃষ্ণ ভক্ত
বিষয়শ্রেণী:গৌড়ীয় বৈষ্ণব গুরু
বিষয়শ্রেণী:হিন্দু পুনরুজ্জীবনবাদী
বিষয়শ্রেণী:ভারতীয় হিন্দু সন্ন্যাসী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বৈষ্ণব সাধু